पाएं अपने शहर की ताज़ा ख़बरें और फ्री ई-पेपरडाउनलोड करें
मोतिहारी संसदीय क्षेत्र की एक वर्चुअल बैठक मंगलवार को हुई। इसमें सभी विधायक, जिला सहायता समिति के सभी सदस्य, विधानसभा के प्रभारी और प्रमुख कार्यकर्ता उपस्थित थे। इस अवसर पर भाजपा के राष्ट्रीय उपाध्यक्ष एवं उत्तर प्रदेश प्रभारी राधामोहन सिंह ने कहा कि कोरोना वायरस जनित महामारी की दूसरी लहर से देश के अनेक राज्यों सहित बिहार में भी कोरोना पॉजिटिव मामलों की संख्या में वृद्धि हुई है। इसे देखते हुए बिहार सरकार ने 15 मई तक लॉकडाउन की घोषणा की है। श्री सिंह ने कहा कि हम सब को सरकारी निर्देशों का पालन करना चाहिए।
समाज में इस संक्रमण के खिलाफ अग्रिम मोर्चे पर काम कर रहे चिकित्सक स्टाफ, नर्स, ममता, आशा, आंगनबाड़ी, पुलिस प्रशासन एवं सभी मीडिया कर्मी अग्रिम मोर्चे पर कोरोना के खिलाफ युद्ध मे खड़े हैं। ये सभी सुरक्षित रहें। इनकी हिफाजत करना हमारा पहला कर्तव्य है। इन सब के लिए मैंने अपने संगठन को सेनेटाइजर एवं मास्क मुहैया कराया है जिसका बुधवार से वितरण करना है। श्री सिंह ने कहा कि मैं सबके मंगल की कामना करते हुए यही कहूंगा कि माना हम सभी एक बेहद बुरे दौर से गुजर रहे हैं, यह बुरा दौर भी गुजर जाएगा, दवा से ज्यादा हौसलों की जरूरत है। जानकारी जिला मीडिया प्रभारी गुलरेज शहजाद ने दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn